Rauni-Leena Luukanen-Kilde

**Rauni-Leena Tellervo Luukanen-Kilde** (o.s. **Valve**, myös **Rauni Kilde**; 15. marraskuuta 1939 Värtsilä – 8. helmikuuta 2015 Vaasa) oli suomalainen lääkäri, kirjailija, luennoitsija, ufologi ja salaliittoteoreetikko. Luukanen-Kilde toimi lääkärinä kansainvälisissä tehtävissä ja Lapin läänin lääninlääkärinä vuoteen 1985. Hän kirjoitti kirjoja paranormaaleista ilmiöistä ja ufoista, muun muassa teokset *Kuolemaa ei ole* (1982) ja *Tähtien lähettiläs* (1991).

## Elämä ja toiminta
Luukanen-Kilde aloitti lääketieteen opinnot Oulussa, valmistui lääketieteen lisensiaatiksi Turusta 1967 ja erikoistui yleislääketieteeseen (1974). Hän työskenteli Lapin läänin lääninlääkärinä Kittilässä  sekä  Pakistanissa jossa hänen upseerimiehensä Mauri Luukanen oli komennuksella YK-tehtävissä. Julkisuuteen Luukkanen tuli ensimmäistä kertaa Vietnamin pakolaiskriisin aikana ollessan  Punaisen Ristin lääkintävaltuutettuna ja neuvonantajana pakolaisleirillä Malesiassa, jossa oli 75 000 vietnaminvenepakolaista. Malesiassa Luukanen avioitui  norjalaisen lääkärin Sverre Kilden kanssa joka myös työskenteli Punaiselle Ristille. 

Hän toimi myös Lapin parapsykologisen seuran puheenjohtajana 1981–1986 sekä osallistui maanpuolustustyöhön muun muassa Lapin maanpuolustusyhdistyksen kautta.

Vuonna 1985 Luukanen-Kilde joutui pahaan auto-onnettomuuteen Lapissa. Luukkanen oli jarruttanut ohi tulevan bussin eteen ja hänen autonsa etupenkki oli murkautunut. Hänet vietiin tajuttomana Lapin lääninsairaalaan. Hän jäi lääninlääkärin virasta eläkkeelle kahden vuoden sairausloman jälkeen vuonna 1987.  Sairaalassa  Luukanen-Kilde  uskoi että joku ulkopuolinen taho oli palastanut hänen elämänsä.

Eläkkeelle jäätyään Luukanen-Kilde muutti miehensä kanssa Sveitsiin. Vuonna 1990 hän muutti miehensä kanssa  Norjaan.

Luukanen-Kilde kuoli kotonaan Vaasassa pitkäaikaiseen sairauteen 8. helmikuuta 2015. Hänen kuolinilmoitukseensa oli kirjoitettu sanat: *kuolemaa ei ole.*

## Luukanen-Kilden sanoma
Luukanen-Kilde esitelmöi ufoja ja parapsykologiaa käsittelevissä tilaisuuksissa. Hän kertoi esitelmissä mm. energiasta, ruumiistairtautumisista, ufokontakteista ja vastaavista. 

Hän oli kiinnostunut erilaisista salaliittoteorioista. Hän ilmaisi 1990-luvulla huolensa siitä, että ihmisiin istutetaan heidän tietämättään esimerkiksi rokotusohjelmien yhteydessä mikrosiruja, joiden tarkoitus on hallita ja valvoa käyttäytymistä. Tällaiset mikrosirutetut tai muuten mielenohjailun uhrit olisivat hänen mukaansa jatkuvassa ympärivuorokautisessa seurannassa. Hän myös väitti Norjan vuoden 2011 terrori-iskujen olleen salaliitto. Luukanen-Kilde esitti, että sikainfluenssarokotukset ovat vaarallisia ja niiden taustalla on salaliitto, jonka takana on WHO, Henry Kissinger ja Bilderberg-ryhmä, jonka  tarkoitus on vähentää maailman väestöä.

Vuonna 1996 Skepsis-yhdistys tarjoutui lyömään Luukanen-Kilden kanssa vedon. Luukanen-Kilde olisi saanut Skepsikseltä 10&nbsp;000 markkaa, mikäli humanoidi olisi esiintynyt yleisölle vuoden 1998 loppuun mennessä. Muussa tapauksessa Luukanen-Kilde olisi joutunut maksamaan Skepsikselle 100 markkaa, ja Skepsis olisi vastavuoroisesti lähettänyt hänelle *Skeptikko*-lehden vuosikerran.

Luukasen mukaan ihmiskunnalta on salattu, että avaruusolentoja on keskellämme, kuulentoja tehdään kaksi kertaa viikossa, ihmisillä on jo siirtokuntia Marsissa ja että myös Saturnukseen lennetään. Luukanen-Kilde koki, että häntä häiritään psykotronisilla aseilla ja aiheutetaan erilaisia oireita, ja siksi hän muutti Norjasta takaisin Suomeen.

## Teokset
* 
* 
* 
* 
* 

## Lähteet

## Aiheesta muualla

* Rauni-Leena Luukanen-Kilde tuntee humanoidit Ylen Elävä arkisto.
*